Ikuinen vappu

Ikuinen vappu on suomalaisen rap-duo JVG:n single, joka julkaistiin 11. helmikuuta 2019. Kappaleen ovat tuottaneet ja säveltäneet DJPP ja Eppu Kosonen, ja sen ovat sanoittaneet DJPP, Eppu Kosonen, Jare Brand ja VilleGalle. Kappale oli 11 viikkoa Suomen virallisen singlelistan ykkösenä.

Ikuinen vappu -musiikkivideolla on YouTubessa 8,7 miljoonaa näyttökertaa, ja kappaleella on Spotifyssa 27,1 miljoonaa kuuntelukertaa (marraskuu 2021). Ikuinen vappu on Spotifyn vuoden 2019 kuunnelluin kappale Suomessa. Emma-gaalassa 2020 kappale palkittiin vuoden biisinä ja vuoden striimatuimpana biisinä.

Lähteet 

Vuoden 2019 kappaleet
JVG:n kappaleet
Suomen singlelistan ykköset